
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση τοπικού ρυμοτομικού σχεδίου στην εκτός του εγκεκριμέ¬ 
νου ρυμοτομικού σχεδίου περιοχή Κλωτσοτήρα του Δήμου Τρι¬ 
κάλων για καθορισμό χώρου οινέγερσης Δημοτικού Σχολείου 

και όρων και περιορισμών δόμησης αυτού. 1 

Έγκριση τοπικού ρυμοτομικού σχεδίου στην εκτός του εγκεκριμέ¬ 
νου ρυμοτομικού σχεδίου περιοχή Νέας Ιωνίας (Ν. Μαγνησίας) 
για τον καθορισμό χώρων εργατικών κατοικιών του Ο.Ε.Κ. 

«Βόλος XI» και καθορισμός όρων δόμησης. 2 

Έγκριση πραγματοποίησης”μεταφοράς συντελεστή δόμησης κατ’ 
εφαρμογή των διατάξεων του Ν. 880/1979. 3 

ΑΠΟΦΑΣΕΙΣ 

Αναστολή έκδοσης οικοδομικών αδειών και εκτέλεσης οικοδομι¬ 
κών εργασιών στο Ο.Τ. 551 του εγκεκριμένου ρυμοτομικού 
σχεδίου του Δήμου Αμαρουσίου Αττικής. . . .. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση τοπικού ρυμοτομικού σχεδίου στην εκτός του εγκεκριμένου 
ρυμοτομικού σχεδίου περιοχή Κλωτσοτήρα του Δήμου Τρικάλων 
για καθορισμό χώρου ανέγερσης Δημοτικού Σχολείου και όρων 
και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το 
άρθρο 26 όπως αυτό αντικαταστάθηκε με το άρθρο 8 παρ. 13 του 
ν. 1512/85 (ΦΕΚ 4/Α). 


2. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 7, 8 (παρ. 1) και 9. 

3. Τις διατάξεις του Ν. 1558/85 (ΦΕΚ 137/Α) και ειδικότερα·" 
το άρθρο 23 παρ. 1. 

4. Την αριθ. 27/3.2.86 γνωμοδότηση του Κεντρικού Συμβουλίου 
Περιβάλλοντος, Χωροταξίας κάι Δημοσίων Έργων. 

5. Την αριθ. 292/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο για τον καθορισμό χώρου ανέ¬ 
γερσης Δημοτικού Σχολείου στην εκτός σχεδίου περιοχή «Κλωτσοτήρα» 
του Δήμου Τρικάλων, όπως φαίνεται στο σχετικό πρωτότυπο διάγραμμα 
σε κλίμακα 1:200 που έχει Θεωρηθεί από τον Προϊστάμενο της Δ/νσης 
Πολεοδομικών Εφαρμογών με την αριθ. 39203/1986 πράξη του και 
που συνοπτικό του αντίτυπο δημοσιεύεται με το παρόν διάταγμα. 

Άρθρο2. 

Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

1. Μέγιστο ποσοστό κάλυψης τριάντα τοις εκατό (30%) της επι¬ 
φάνειας του χώρου. 

2. Συντελεστής δόμησης πέντε δέκατα (0,5). 

Άρθ^ο 3. 

Η ισχύς του παρόντος διατάγματος αρχίζει από τη δημοσίευσή του 
στήν Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Έγκριση τοπικού ρυμοτομικού σχεδίου στην εκτός του εγκεκριμένου 

ρυμοτομικού σχεδίου περιοχή Νέας Ιωνίας (Ν. Μαγνησίας) για 

τον καθορισμό χώρων εργατικών κατοικιών του Ο.Ε.Κ. «Βόλος 

XI» και καθορισμός όρων δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το 
άρθρο 26 όπως αντικαταστάθηκε με το άρθρο 8 παρ. 13 του Ν. 
1512/1985 (ΦΕΚ 4/Α). 

2. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 7, 8 και 9. 

3. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο 23 παρ. 1. 

4. Την αριθ. 5/1986 γνωμοδότηση του δημοτικού Συμβουλίου 
Ν. Ιωνίας. 

5. Την αριθ. 599/1986 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

6. Την αριθ. 300/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στην εκτός του εγκεκριμένου 
ρυμοτομικού σχεδίου περιοχή του Δήμου Ν. Ιωνίας (Ν. Μαγνησίας) 
για την εκτέλεση επείγοντος στεγαστικού προγράμματος του Οργανι¬ 
σμού Εργατικής Κατοικίας «Βόλος XI» με τη δημιουργία: α) των 
αριθ. 1, 2, 3, 4, και 6 οικοδομικών τετραγώνων για την ανέγερση 
εργατικών κατοικιών, β) του αριθ. 5 οικοδομικού τετραγώνου για την 
ανέγερση καταστημάτων και αίθουσας συγκεντρώσεως και γ) κοινο¬ 
χρήστων χώρων, χώρου πλατείας, γηπέδου και καλαθοσφαίρησης 
(ΒΑδΚΕΤ ΒΑΤΕ) και γηπέδου πετοσφαίρησης (νΟΕΕΕΥ ΒΑΙΧ), όπως 
φαίνεται στο χρωτατισμένο σχετικό πρωτότυπο διάγραμμα σε κλί¬ 
μακα 1:500 που θεωρήθηκε από τον Προϊστάμενο της Δ/νσης Πολεο- 


δομικών Εφαρμογών με την αριθ. 37749/1986 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης των χώρων που καθορίζονται με 
το άρθρο 1 του παρόντος ορίζονται ως εξής: 

1. Ο.Τ. 1, 2, 3, 4 και 6 

α) Μέγιστο ποσοστό κάλυψης της επιφάνειας κάθε οικοδομικού τε¬ 
τραγώνου τριάντα πέντε τοις εκατό (35%). 

β) Συντελεστής δόμησης 0,65. 

γ) Μέγιστο ύψος των κατοικιών οκτώμισυ (8,50) μέτρα. 

2. Ο.Τ. 5 

α) Μέγιστο ποσοστό κάλυψης τριάντα πέντε επί τοις εκατό της 
επιφάνειας του οικοδομικού τετραγώνου (35%). 

β) Συντελεστής δόμησης 0,35. 

γ) Μέγιστο ύψος-των καταστημάτων και της αίθουσας συγκεντρώ¬ 
σεων πέντε και μισό (5,50) μέτρα. 

3. Στα παραπάνω καθοριζόμενα με τις παραγράφους 1γ και 2γ 
«του παρόντος μέγιστα επιτρεπόμενα ύψη κτιρίων περιλαμβάνεται και 

το ύψος της στέγης η κατασκευή της οποίας είναι υποχρεωτική. 

4. Η απόσταση των κτιρίων από τις ρυμοτομικές γραμμές ορίζεται 
σε τέσσερα (4) μέτρα τουλάχιστον. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 





ΒΟΛΟΓ ι 11 «.401 

(3) 

Έγκριση πραγματοποίησης μεταφοράς συντελεστή δόμησης κατ’ 
εφαρμογή των διατάξεων του Ν. 880/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 800/1979 (ΦΕΚ 58/Α). 

2. Τις διατάξεις του Π. Δ/τος 470/1979 (ΦΕΚ 138/Α). 

3. Τις διατάξεις του Π. Δ/τος 510/1979 (ΦΕΚ 154/Α). 

4. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3, και 7. 

5. Τις διατάξεις του ν 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

6. Την από 20.12.84 αίτηση των Αδελφών Μπόγδανου. 

7. Την από 13.2.85 αίτηση των Λαμπρινής και Αντωνίου Κορωναίου. 

8. Την αριθ. 32839/5179/18.4.1986 απόφαση του Τπουργού 
Περιβάλλοντος, Χωροταξίας και Δημοσίων Έργων για προέγκριση 
πραγματοποίησης μεταφοράς του συντελεστή δόμησης. 

9. Τις αριθ. 214/1985 και 547/1985 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλλοντος με 
πρόταση του Τπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

1. Εγκρίνεται η πραγματοποίηση μέρους της μεταφοράς συντελε¬ 
στή δόμησης που εγκρίθηκε με το από 26.3.1982 Π. Δ/γμα (ΦΕΚ 
240/Δ) από το βαρυνόμενο ακίνητο, που βρίσκεται στο αριθ. 493 
οικοδομικό τετράγωνο του ρυμοτομικού σχεδίου Χαλανδρίου (Αττι¬ 
κής), για το οποιό έχει εκδοθεί ο αριθ. 8/1982 σχετικό τίτλος 
δικαιώματος μεταφοράς συντελεστή δόμησης, σε άλλο ακίνητο (ωφε¬ 
λούμενο), που βρίσκεται στις οδούς Νικάνδρου, Καποδιστρίου και 
Μάνου στην πόλη της Κερκύρας, ιδιοκτησίας Αφών Μπογδάνου, 
όπως το ωφελούμενο ακίνητο φαίνετι με στοιχεία Α Β Γ Δ Ε Ζ Α 
στο σχετικό πρωτότυπο διάγραμμα σε κλίμακα 1:100, που θεωρή¬ 
θηκε από τον Προϊστάμενο της Δ/νσης Πολεοδομικών Εφαρμογών 
με την αριθ. 335/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 


2. Τα ειδικότερα στοιχεία πραγματοποίησης της μεταφοράς συντε¬ 
λεστή δόμησης και του ωφελούμενου ακινήτου είναι τα εξής: 

α) Εμβαδόν οικοπέδου 431,57 τετραγωνικά μέτρα. 

β) Συνολική δομήσιμη επιφάνεια, η οποία δύναται να δομηθεί στο 
ωφελούμενο ακίνητο επιπλέον της επιτρεπόμενης βάσει των ισχυό- 
ντων στην περιοχή όρων δόμησης 150,35 τετραγωνικά μέτρα, αναγό¬ 
μενη σε επιπλέον συντελεστή 0,35 και που Ταντιστοιχεί σε 442,05 
τετραγωνικά μέτρα του βαρυνομένου ακινήτου. 

γ) Συντελεστής δόμησης 2,35. 

δ) Ποσοστό κάλυψης εβδομήντα εννέα τοις εκατό (79%) της επι¬ 
φάνειας του οικοπέδου. 

ε) Αριθμός ορόφων του κτιρίου πέντε (5) με μέγιστο ύψος αυτού 
είκοσι — ένα μέτρα και δύο δέκατα του μέτρου (21,02μ.). 

ζ) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με τις όψεις και κατόψεις που φαίνονται στα δεκατέσσερα 
(14) σχετικά πρωτότυπα διαγράμματα σε κλίμακα 1:100, που θεω¬ 
ρήθηκαν από τον Προϊστάμενο τής Δ/νσης Πολεοδομικών Εφαρμο¬ 
γών με τη αριθ. 335/1986 πράξη του και που συνοπικά τους αντί¬ 
τυπα δημοσιεύονται με το παρόν διάταγμα. 

Άρθρο 2. 

Εγκρίνεται η χορήγηση νέου τίτλου μεταφοράς συντελεστή δόμησης 
στο όνομα των Λαμπρινής και Αντωνίου Κορωναίου του υπολειπομέ- 
νου και μη χρησιμοποιηθέντος εμβαδού 393,95 τετραγωνικών 
μέτρων (836,00 - 442,05 = 393,95). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΡΧ ΙΤΕ ΚΤΩΝ 

ΑΠΟΦΑΣΕΙΣ 

Αριθ. 25452 (4) 

Αναστολή έκδοσης οικοδομικών αδειών και εκτέλεσης οικοδομικών 
εργασιών στο Ο.Τ. 551 του εγκεκριμένου ρυμοτομικού σχεδίου 
του Δήμου Αμαρουσίου Αττικής. 

Ο ΝΟΜΑΡΧΗΣ ΔΙΑΜ/ΤΟΣ ΑΝΑΤ. ΑΤΤΙΚΗΣ 
' Εχοντας υπόψη: 

1. Τον Ν. 1599/86 ΦΕΚ 75Α/11.6.86 περί σχέσης Κράτους 
Πολίτη καθιέρωσης Νέου Τύπου ταυτότητας κλ.π. 

2. Τις διατάξεις των άρθρων 8 και 85 Α του από 17.7.28 Ν. 
Δ/τος «περί σχεδίων Πόλεων κωμών και συνοικισμών του Κράτους 
και οικοδομών αυτών». 

3. Τις διατάξεις του άρθρου 62 του Ν. 947/1979 ΦΕΚ 169 Α 
περί οικιστικών περιοχών. 

4. Τις διατάξεις του Ν. 3200/55 ΦΕΚ 97 Δ' «περί Διοικητικής 
Αποκεντρώσεως». 

5. Τις διατάξεις του άρθρου 1 του Α.Ν. 314/68 «περί παροχής 
στον Υπουργό Βορείου Ελλάδος και Νομάρχας αρμοδιοτήτων εγκρί- 
σεως, επεκτάσεως Σχεδίων Πόλεων κ.λπ.». 


6. Τις διατάξεις του άρθρου 1 παρ. γ του Β.Δ. 183 ΦΕΚ 70Α/5. 
6.86/Π. Δ/τος «περί εγκρίσεως τροποποιήσεων σχεδίων πόλεων και 
καθορισμός όρων και περιορισμών δόμησης από τους Νομάρχες». 

7. Τις διατάξεις του άρθρου 26 παρ. 15 του Ν. 1512/85 ΦΕΚ 
4Α/11.1.85 «περί τροπ/σης και συμπλήρωσης πολεοδομικών δια¬ 
τάξεων κ.λπ.». 

8. Την αριθ. 20/85 εγκύκλιο του ΥΠΕΧΩΔΕ που επεξηγεί τις 
διατάξεις της παραγ. 15 του άρθρου 26 του Ν. 1512/1985. 

9. Τη αριθ. 19 και 162/86 νομότυπες πράξεις του Δημοτικού 
Συμβουλίου του Δήμου Αμαρουσίου που αφορούν την τροπ/ση του 
551 Ο.Τ. για την μετατροπή μέρους του, σε κοινόχρηστο χώρο με 
πεζόδρομο, αποφασίζουμε: 

Αναστέλλουμε για έξ (6) μήνες από της Δημοσιεύσεως της παρούσας 
στην Εφημερίδα της Κυβέρνησης, της έκδοση οικοδομικών αδειών και 
την εκτέλεση οικοδομικών εργασιιών Ο.Τ. 551 του εγκεκριμένου ρυμο¬ 
τομικού σχεδίου του Δήμου Αμαρουσίου Αττικής που βρίσκεται στην 
περιοχή Παραδείσου, που περιβάλλεται από την διασταύρωση των 
οδών Σαρωνικού — Αιγιαλείας και Λεωνίδου και της οδού Σ. Βέμπω. 

Αγία Παρασκευή, 17 Ιουλίου 1986 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

